Diari Oficial de la Generalitat Valenciana


Sumari del DOGV 9499, del 28-12-2022 (2022/12202)

ACORD de 23 de desembre de 2022, del Consell, pel qual s'autoritzen modificacions en l'annex de subvencions i transferèncias corrents del programa 422.60, Universitat i estudis superiors, i en l'annex de subvencions i transferències de capital del programa 542.50 Investigació, desenvolupament tecnològic i innovació (R+D+I), per a la inclusió de dues noves línies de subvenció de concessió directa, per import total de 2.068.609,34 euros, així com la conseqüent modificació del pressupost de la Fundació de la Comunitat Valenciana d'Investigació d'Excel·lència (expedient 21.011/22-214).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9499

Data del DOGV
:   28-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/12298


Data del document
:   23-12-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 23 de desembre de 2022, del Consell, pel qual s'autoritzen modificacions en l'annex de subvencions i transferèncias corrents del programa 422.60, Universitat i estudis superiors, i en l'annex de subvencions i transferències de capital del programa 542.50 Investigació, desenvolupament tecnològic i innovació (R+D+I), per a la inclusió de dues noves línies de subvenció de concessió directa, per import total de 2.068.609,34 euros, així com la conseqüent modificació del pressupost de la Fundació de la Comunitat Valenciana d'Investigació d'Excel·lència (expedient 21.011/22-214). [2022/12579]  
  
La invasió militar de Rússia contra Ucraïna està generant una situació d'emergència humanitària, per això des de la Generalitat s'estan desenvolupant actuacions específiques per a atendre aquesta situació excepcional. Per això, la Conselleria d'Innovació, Universitats, Ciència i Societat Digital va efectuar dues convocatòries d'expressions d'interés per a detectar d'una banda entre els centres d'investigació radicats en la Comunitat el possible acolliment de personal investigador afectat pel conflicte d'Ucraïna i d'altra banda detectar en les universitats públiques valencianes i els centres superiors d'ensenyaments artístics de titularitat de la Generalitat l'acolliment d'estudiantat d'educació superior també afectat per la invasió russa a Ucraïna.  
Per aquest motiu el Consell va aprovar el Decret 124/2022, de 23 de setembre, d'aprovació de les bases reguladores i de concessió directa d'ajudes urgents per a l'acolliment de personal investigador i estudiantat d'educació superior afectat pel conflicte d'Ucraïna, en centres d'investigació de la Comunitat Valenciana i en universitats públiques valencianes i en centres superiors d'ensenyaments artístics de titularitat de la Generalitat, respectivament., sobre la base de l'article 168.1.c) de la Llei 1/2015, de 6 de febrer, de la Generalitat d'Hisenda Pública, del sector públic instrumental i de subvencions, en el qual es contempla amb caràcter excepcional la concessió directa de subvencions quan existisquen raons d'interés públic, social o econòmic o humanitari que dificulten la seua convocatòria pública. L'import global màxim per a concedir ascendeix a 2.068.609,34 euros.  
Per a això, la Conselleria d'Innovació, Universitats, Ciència i Societat Digital, proposa la inclusió de dues noves línies de subvenció de concessió directa, una d'elles en l'annex de transferències i subvencions corrents del programa 422.60, Universitat i Estudis Superiors, S1094 «Acolliment d'Estudiant Superior Ucraïnés (Decret 124/2022)» per un import de 504.000 euros i l'altra en l'annex de transferències i subvencions de capital del programa 542.50 Investigació, Desenvolupament Tecnològic i Innovació (R+D+I), S1095 «Acolliment de personal investigador Ucraïnés (Decret 124/2022)», per import d'1.564.609,34 euros.  
  
Per al seu finançament, es proposa la minoració de la línia de concurrència competitiva S1313 «Beques alumnat ensenyaments universitaris i estudis superiors», del capítol 4 del programa 422.60, Universitat i Estudis Superiores i de la línia de transferències F8247 «Dotació financera als projectes d'investigació dels investigadors de la Fundació de la Comunitat Valenciana d'Investigació d'Excel·lència» del capítol 7 del programa 542.50 Investigació, Desenvolupament Tecnològic i Innovació (R+D+I), així com la conseqüent modificació del seu pressupost, pels esmentats imports, disponibilitats que no estan vinculades a compromisos pendents de pagament i ni afecte a finançament condicionat. Tot això sense perjudici que les ajudes puguen ser susceptible de finançar-se amb càrrec als fons del Fons Europeu de Desenvolupament Regional (FEDER) del Programa Operatiu 2014-2020 REACT-EU.  
  
A aquest efecte, i en virtut del que es disposa en els articles 21, 23 i 26 de la Llei 8/2021, de pressupostos de la Generalitat per a l'exercici 2022, a proposta del conseller d'Hisenda i Model Econòmic, el Consell  
  
  
  
  
  
ACORDA  
  
Primer. Autoritzar modificacions en l'annex de transferències i subvencions corrents del programa 422.60, Universitat i Estudis Superiors, que suposen:  
  
1. Minorar la dotació de la línia de concurrència competitiva S1313, d'acord amb el següent detall:  
2. La inclusió d'una nova línia de subvenció de concessió directa art. 168.1 C) S1094, amb les dades descriptives, beneficiaris i per l'import que es detallen a continuació, d'acord amb el Decret 124/2022, de 23 de setembre, del Consell:  
  
Codi: S1094 Denominació: Acolliment d'Estudiant Superior Ucraïnés (Decret 124/2022)  
Import 504.000,00 Beneficiaris previstos: Universitats públiques valencianes i els centres superiors d'ensenyaments artístics de titularitat de la Generalitat.  
Regulació: Concessió directa art.168-1-c) Llei 1/2015, de 6 de febrer. Descripció i finalitat: Finançament sufragar les despeses de matrícula, allotjament i/o manutenció de l'estudiant superior afectat pel conflicte d'Ucraïna, així com qualsevol altra actuació que contribuïsca directament a millorar l'acolliment i integració d'aquest col·lectiu.  
Publicar dades SI Aportació Generalitat: 504.000,00  
 Aportació externa: 0,00  
  
  
  
Segon. Autoritzar modificacions en l'annex de transferències i subvencions de capital del programa 542.50 Investigació, Desenvolupament Tecnològic i Innovació (R+D+I), que suposen:  
  
1. Minorar la dotació de la línia de transferència F8247, d'acord amb el següent detall:  
2. La inclusió d'una nova línia de subvenció de concessió directa art. 168.1.C) S1095, amb les dades descriptives, beneficiaris i per l'import que es detallen a continuació, d'acord amb el Decret 124/2022, de 23 de setembre, del Consell:  
  
Codi: S1095 Denominació: Acolliment de personal investigador ucraïnés (Decret 124/2022)  
Import 1.564.609,34 Beneficiaris previstos: Centres d'investigació situats en la Comunitat Valenciana  
Regulació: Concessió directa art.168-1-c) Llei 1/2015, de 6 de febrer. Descripció i finalitat: Finançament sufragar les despeses de contractació de personal investigador afectat pel conflicte d'Ucraïna per part de centres d'investigació de la Comunitat Valenciana.  
Publicar dades SI Aportació Generalitat: 1.564.609,34  
Aportació externa: 0,0  
  
  
  
Tercer. A conseqüència de la minoració de la línia de transferència F8247, s'autoritza modificar el pressupost de la Fundació de la Comunitat Valenciana d'Investigació d'Excel·lència, minorant crèdit en els termes que es detallen a continuació:  
1) Minoració el pressupost d'ingressos, en el capítol 7 per import d'1.564.609,34 euros.  
2) Minoració el pressupost de despeses, en el capítol 7, línia de concurrència competitiva S8248 «(Convenis de col·laboració de dotació financera per als projectes d'investigació dels investigadors contractats per la Fundació de la Comunitat Valenciana d'Investigació d'Excel·lència (ValER) per import d'1.564.609,34 euros.  
  
València, 23 de desembre de 2022  
  
La consellera secretària,  
AITANA MAS MAS